PANEVĖŽIO RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL SAVIVALDYBĖS BIUDŽETO LĖŠŲ NAUDOJIMO REPREZENTACINĖMS IŠLAIDOMS TAISYKLIŲ PATVIRTINIMO

2016 m. balandžio 25 d. Nr. A-500

Panevėžys

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, ir Lietuvos Respublikos valstybės biudžeto lėšų naudojimo reprezentacinėms išlaidoms taisyklėmis, patvirtintomis Lietuvos Respublikos Vyriausybės 2002 m. birželio 17 d. nutarimu Nr. 919 „Dėl reprezentacinių išlaidų“:

1. T v i r t i n u Savivaldybės biudžeto lėšų naudojimo reprezentacinėms išlaidoms taisykles (pridedama).

2. P r i p a ž į s t u netekusiais galios:

2.1. Panevėžio rajono savivaldybės administracijos direktoriaus 2012 m. spalio 5 d. įsakymą Nr. A-926 „Dėl Panevėžio rajono savivaldybės administracijos reprezentacinių išlaidų naudojimo tvarkos aprašo patvirtinimo“;

2.2. Panevėžio rajono savivaldybės administracijos direktoriaus 2014 m. balandžio 14 d. įsakymą Nr. A-390 „Dėl Panevėžio rajono savivaldybės administracijos reprezentacinių išlaidų naudojimo tvarkos aprašo patvirtinimo“ pakeitimo“.

Savivaldybės administracijos direktorius	Eugenijus Lunskis

PATVIRTINTA

Panevėžio rajono savivaldybės administracijos

direktoriaus 2016 m. balandžio 25 d.

įsakymu Nr. A-500

SAVIVALDYBĖS BIUDŽETO LĖŠŲ NAUDOJIMO REPREZENTACINĖMS IŠLAIDOMS TAISYKLĖS

I. BENDROSIOS NUOSTATOS

1. Šios taisyklės nustato savivaldybės biudžeto lėšų naudojimą Savivaldybės administracijos ir seniūnijų reprezentacinėms išlaidoms.

2. Reprezentacinės išlaidos yra sudėtinė savivaldybės biudžeto dalis. Reprezentacinėms išlaidoms skiriamų savivaldybės biudžeto lėšų dydis negali viršyti 1 procento atitinkamų metų asignavimų išlaidoms, patvirtintų savivaldybės administracijos programų sąmatose (išskyrus Europos Sąjungos finansinę paramą, kitą gaunamą finansinę paramą, bendrąjį finansavimą, specialiųjų programų sąmatas) ir 3 procentų seniūnijos atitinkamų metų asignavimų išlaidų, patvirtintų programų sąmatose.

3. Lėšos reprezentacinėms išlaidoms planuojamos ir apskaitomos ekonominės klasifikacijos straipsniuose: 2.2.1.1.1.10. Kitos prekės, 2.2.1.1.1.30. Kitos paslaugos.

4. Reprezentacinės išlaidos – atstovavimo šalyje ir užsienyje išlaidos.

5. Už reprezentacinių išlaidų, skirtų atstovavimui užsienyje, naudojimą ir nurašymą yra atsakingas Investicijų ir užsienio ryšių skyrius.

6. Už reprezentacinių išlaidų, skirtų atstovavimui šalyje viduje, naudojimą ir nurašymą yra atsakinga Ūkio tarnyba, Švietimo, kultūros ir sporto skyrius, seniūnijos.

II. REPREZENTACINĖS IŠLAIDOS UŽSIENYJE IR ŠALYJE

7. Atstovavimo užsienyje ir šalyje reprezentacinėms išlaidoms priskiriama:

7.1. užsienio valstybių asmenų, delegacijų, svečių ir juos lydinčių asmenų priėmimo išlaidos (išlaidos transportui, nakvynei, maitinimui, vertėjams, gidams, gėlėms, suvenyrams, atminimo dovanoms, kitoms prekėms ir paslaugoms);

7.2. vykstančių į užsienio komandiruotes išlaidos (nakvynei, vertėjams, gidams, gėlėms, suvenyrams, atminimo dovanoms, kitoms prekėms ir paslaugoms);

7.3. šalyje rengiamų oficialių priėmimų išlaidos (vaišių, pobūvių, banketų, kurie rengiami įstaigos vadovo sprendimu, kokio nors asmens, delegacijos, svečių garbei, įstatymų nustatytų atmintinų dienų ir švenčių dienų, profesinių dienų progomis, o taip pat sutarčių pasirašymo, vizitų, įstaigos jubiliejų progomis, apdovanojimų skyrimo įstaigos darbuotojams progomis, organizavimui (maisto produktų, nealkoholinių ir alkoholinių gėrimų, kitų prekių ir paslaugų pirkimo išlaidos);

7.4. darbo susitikimų išlaidos (maisto produktų, nealkoholinių ir alkoholinių gėrimų, kitų prekių, skirtų įstaigos atstovų susitikimams darbo klausimams aptarti, svarstyti, derinti su kitų įstaigų, įmonių, organizacijų atstovais, tarybos, kolegijos, tarybos komitetų, įvairių komisijų posėdžiams ir pan., pirkimo išlaidos);

7.5. išlaidos atminimo dovanoms, suvenyrams, gėlėms, sveikinimo raštams, atvirukams, nuotraukoms įstaigos, įstaigos darbuotojų arba nusipelniusių asmenų jubiliejų, sukakčių, valstybės, tarptautinių organizacijų, kitų apdovanojimų skyrimo įstaigos darbuotojams, įstatymų nustatytų atmintinų ir švenčių dienų, profesijų dienų progomis;

7.6. išlaidos vizitinėms kortelėms, reprezentaciniams suvenyrams, lipdukams ir leidiniams;

7.7. išlaidos, susijusios su dalyvavimu labdaros, kultūros, sporto ir kituose visuomeniniuose renginiuose (dovanėlėms švenčių proga ikimokyklinio, mokymo, sveikatos apsaugos, vaikų, senelių, invalidų globos įstaigų auklėtiniams ir globotiniams, socialiai remtinoms šeimoms, suvenyrams, dovanoms, gėlėms, pagal varžybų ir konkursų sąlygas numatytiems prizams, valstybės arba įstaigos atributika pažymėtoms prekėms).

III. REPREZENTACINIŲ IŠLAIDŲ NAUDOJIMAS IR NURAŠYMAS

8. Užsienio valstybių asmenų, delegacijų, svečių ir juos lydinčių asmenų priėmimui, komandiruotėms į užsienį, darbo susitikimams, išvykoms ar kitiems renginiams, kiekvienu atveju išleidžiamas Savivaldybės administracijos direktoriaus įsakymas, kuriame turi būti nurodyta:

8.1. renginio pavadinimas, jo tikslas;

8.2. renginio data ir vieta;

8.3. renginio organizatoriai;

8.4. prognozuojamas renginio dalyvių skaičius;

8.5. prognozuojamos išvykos ar renginio išlaidos (išlaidų sąmata).

9. Visais atvejais išlaidų sąmata derinama su Apskaitos skyriaus vedėju ir ją tvirtinama Savivaldybės administracijos direktoriaus.

10. Renginių organizavimui seniūnijose seniūnai išleidžia įsakymus, su seniūnijų vyresniosiomis buhalterėmis derina išlaidų sąmatas ir jas tvirtina.

11. Reprezentacines priemones (suvenyrus, knygas) turi teisę gauti renginių organizatoriai, meras, mero pavaduotojas, savivaldybės administracijos vadovai ir kiti darbuotojai.

12. Reprezentacines priemones (suvenyrus, knygas) išduoda Ūkio tarnybos vedėjas ir įrašo į Reprezentacinių priemonių išdavimo žurnalą (1 priedas).

13. Reprezentacinės priemonės į sąnaudas nurašomos mėnesiui pasibaigus.

14. Kiekvienam renginiui surašomi nurašymo aktai (užsienio svečių priėmimui ir užsienio komandiruotėms ar kitam renginiui) (2 priedas).

15. Nurašymo aktus rengia materialiai atsakingi asmenys arba renginio organizatoriai ir pateikia Savivaldybės administracijos turto nurašymo komisijai pasirašyti, seniūnijose – seniūnijų komisijoms.

16. Komisijų pasirašytus, Savivaldybės administracijos direktoriaus ir seniūnų patvirtintus aktus iki kito einamojo mėnesio 5 dienos materialiai atsakingi asmenys arba renginio organizatoriai pateikia Apskaitos skyriui.

17. Apskaitos skyrius registruoja aktus dokumentų registravimo žurnale ir apskaito reprezentacinių išlaidų sąnaudas balansinėje sąskaitoje 8713202 Reprezentacinių išlaidų sąnaudos.

IV. BAIGIAMOSIOS NUOSTATOS

18. Reprezentacinės priemonės ir paslaugos perkamos vadovaujantis Viešųjų pirkimų įstatymo nustatytomis procedūromis.

19. Reprezentacinėms išlaidoms nepriskiriama:

19.1. užsienio specialistų, dirbančių Lietuvos Respublikoje pagal susitarimą, maitinimo ir nakvynės išlaidos;

19.2. savivaldybės administracijos ir seniūnijų švenčių, konkursų, sporto varžybų, parodų, mugių, koncertų, kitų renginių rengimo išlaidos, kai jos daromos iš specialiai išvardytiems renginiams rengti numatytų lėšų.

20. Reprezentacinės išlaidos Savivaldybės administracijoje apmokamos:

20.1. iš savivaldybės administracijos asignavimų pagal priemones:

20.1.1. Savivaldybės administracijos darbo organizavimas (kodas 01010102);

20.1.2. Kultūros darbuotojų darbo organizavimas (kodas 01010105);

20.1.3. Švietimo veiklos organizavimas (kodas 01010106);

20.1.4. Socialinės paramos skyriaus valdymas (kodas 01010107);

20.1.5. Žemės ūkio funkcijų vykdymas (kodas 01010206);

20.1.6. Paramos teikimas socialiai remtiniems asmenims ir įvairių švenčių organizavimui (kodas 05010102);

20.2. iš seniūnijoms skirtų asignavimų pagal priemonę „Seniūnijų darbo organizavimas“ (kodas 01010104).

21. Reprezentacinių išlaidų panaudojimą ir nurašymą kontroliuoja Savivaldybės kontrolės ir audito tarnyba, Centralizuotas vidaus audito skyrius.

_________________________________

Panevėžio rajono savivaldybės administracijos

direktoriaus 2016 m. balandžio 25 d. įsakymo Nr. A-500

1 priedas

___________________________________________

(įstaigos pavadinimas, kodas)

REPREZENTACINIŲ PRIEMONIŲ IŠDAVIMO ŽURNALAS NR.

________________________

(data)

Materialiai atsakingas asmuo ________________________________________

(vardas, pavardė)

Eil. Nr.	Reprezentacinio renginio pavadinimas, data	Priemonės pavadinimas	Gavėjo vardas, pavardė	Parašas

_______________________________

Panevėžio rajono savivaldybės administracijos

direktoriaus 2016 m. balandžio 25 d. įsakymo Nr. A-500

2 priedas

_______________________________________

(įstaigos pavadinimas, kodas)

TVIRTINU

____________________

(įstaigos vadovas)

____________________

(vardas, pavardė)

____________________

(parašas)

____________________

(data)

Reprezentacinių sąnaudų nurašymo aktas Nr.

____________________________

(sudarymo data)

Materialiai atsakingas asmuo _____________________________________

(vardas, pavardė, parašas)

Eil Nr.	Renginio pavadinimas, data	Svečių sk.	Įstaigos atstovų sk.	Dokumento data	Dokumento Nr.	Išlaidų pavadinimas	Kiekis	Kaina	Suma eurais

Komisijos pirmininkas _______________	_____________________________________

(pareigos)	(vardas, pavardė)

Nariai	_______________	____________________________________

(pareigos)	(vardas, pavardė)

_______________	____________________________________

(pareigos)	(vardas, pavardė)

Duomenis į apskaitą įtraukė	_________________	____________________________________	(pareigos) (vardas, pavardė)